சிங்கள தேசத்தைப் பொறுத்தவரை ஒடுக்கப்படுகின்ற தேசங்களுடனான தற்காலிக ஐக்கிய முன்னணிகள் பயனுள்ளவையாக இருக்கலாம். ஏனெனில் இன்று சிங்கள தேசம் எதிர்நோக்குகின்ற முக்கியமான பிரச்சனை மகிந்த அரசின் ஏதேச்சதிகாரமும் அதனால் மக்களினதும் ஊடகங்களினதும் ஜனநாயக உரிமைகள் நசுக்கப்படுவதும் ஆகும். ஆகவேதான் ஜனநாயக உரிமைகளுக்கான கோசங்கள் சிங்கள தேசத்தில் வலுப்பெற்று வருகின்றன. இவ்வாறன போராட்டங்கள் இலங்கைக்கு குறிப்பாக சிங்கள தேசத்திற்கு புதியதல்ல. இலங்கையின் கடந்த கால அரசியல் வரலாற்றில் இவ்வாறு நிறையவே நடந்திருக்கின்றன.